CELEX: 31982R2672
Language: el
Date: 1982-10-04 00:00:00
Title: Κανονισμός (EOK) αριθ. 2672/82 τής Συμβουλίου τής 4ης Οκτωβρίου 1982 γιά τήν κατάργηση τού οριστικού δασμού αντιντάμπινγκ πού ισχύει έναντι τών εισαγωγών ενός συγκεκριμένου τύπου ανθρακικού νατρίου καταγωγής Σοβιετικής Ενώσεως

Avis juridique important

|

31982R2672

Κανονισμός (EOK) αριθ. 2672/82 τής Συμβουλίου τής 4ης Οκτωβρίου 1982 γιά τήν κατάργηση τού οριστικού δασμού αντιντάμπινγκ πού ισχύει έναντι τών εισαγωγών ενός συγκεκριμένου τύπου ανθρακικού νατρίου καταγωγής Σοβιετικής Ενώσεως  

Επίσημη Εφημερίδα αριθ. L 283 της 06/10/1982 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 2672/82 ΤΟΥ ΣΥΜΒΟΥΛΙΟΥ  της 4ης Οκτωβρίου 1982  για την κατάργηση του οριστικού δασμού αντιντάμπινγκ που ισχύει έναντι των εισαγωγών ενός συγκεκριμένου τύπου ανθρακικού νατρίου καταγωγής Σοβιετικής Ενώσεως  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεως εκ μέρους χωρών μη μελών της Ευρωπαϊκής Οικονομικής Κοινότητος (1), όπως τροποποιήθηκε από τον κανονισμό (ΕΟΚ) αριθ. 1580/82 (2), και ιδίως το άρθρο 12,  την πρόταση που παρουσίασε η Επιτροπή, κατόπιν διαβουλεύσεων στο πλαίσιο της Συμβουλευτικής Επιτροπής που προβλέπεται στο άρθρο 6 του κανονισμού (ΕΟΚ) αριθ. 3017/79,  Εκτιμώντας:  ότι, με τον κανονισμό (ΕΟΚ) αριθ. 407/80 (3), το Συμβούλιο επέβαλε οριστικό δασμό αντιντάμπινγκ στις εισαγωγές ανθρακικού νατρίου καταγωγής Σοβιετικής Ενώσεως·  ότι, μετά την επιβολή αυτού του δασμού, η Επιτροπή έθεσε πάλι σε κίνηση τη διαδικασία που περατώθηκε με τον κανονισμό (ΕΟΚ) αριθ. 407/80 και προέβη σε επανεξέταση κατ' εφαρμογή του άρθρου 14 του κανονισμού (ΕΟΚ) αριθ. 3017/79·  ότι, μετά την επανεξέταση αυτή, η Επιτροπή προτίθεται να επιβάλει προσωρινό δασμό αντιντάμπινγκ, κατ' εφαρμογή του άρθρου 11 του κανονισμού (ΕΟΚ) αριθ. 3017/79· ότι από την προσωρινή εξέταση φαίνεται ότι αυτός ο προσωρινός δασμός αντιντάμπινγκ θα πρέπει να υπερβαίνει τον οριστικό δασμό αντιντάμπινγκ που επεβλήθη με τον κανονισμό (ΕΟΚ) αριθ. 407/80·  ότι, κατά συνέπεια, πρέπει να καταργηθεί ο κανονισμός (ΕΟΚ) αριθ. 407/80,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 407/80 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 4 Οκτωβρίου 1982.  Για το Συμβούλιο  Ο Πρόεδρος  H. GROVE  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. L 48 της 22. 2. 1980, σ. 1.